ગુજરાતે બીજી સેમી ફાઇનલની પ્રથમ ઇનિંગમાં પ્રિયાંક પંચાલના 149 રનની મદદથી 390 રન બનાવ્યા હતા. જ્યારે ઝારખંડે વળતા જવાબમાં ઇશાક જગ્ગાના 129 રનની મદદથી 408 રન બનાવ્યા હતા અને 18 રનની લીડ મેળવી હતી. બીજી ઇનિંગમાં ગુજરાતની ટીમ 252 રનમાં જ ઓલ આઉટ થઇ ગઇ હતી. ઝારખંડને જીત માટે 234 રનનો પડકાર મળ્યો હતો. પરંતુ જસપ્રીત બુમરાહની શાનદાર 6 વિકેટ અને આર પી સિંહની ધમાકેદાર 3 વિકેટની મદદથી ઝારખંડ માત્ર 111 રનમાં ઓલ આઉટ થઇ ગયુ હતુ.